《醉公子·漠漠秋云澹》
五代·顾夐

漠漠秋云澹，红藕香侵槛。枕倚小山屏，金铺向晚扃。
睡起横波慢，独望情何限！衰柳数声蝉，魂销似去年。

作者简介：顾敻，五代词人。生卒年、籍贯及字号均不详。前蜀王建通正(916)时，以小臣给事内廷，见秃鹫翔摩诃池上，作诗刺之，几遭不测之祸。后擢茂州刺史。入后蜀，累官至太尉。顾夐能诗善词。 《花间集》收其词55首，全部写男女艳情。